Official Journal L 070 , 09/03/2004 P. 0027 - 0028



Ir-Regolament tal-Kummissjoni (KE) Nru 428/2004 ta' l-4 ta' Marzu 2004 li jiffissa, għas-sena ta' sajd 2004, l-ammont ta' l-għajnuna li tinġieb 'il quddiem u ta' l-għajnuna rata bażi fuq ċerti prodotti tas-sajd IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KE) Nru 104/2000 tas-17 ta' Diċembru 1999 dwar l-organizzazzjoni komuni tas-swieq fil-prodotti tas-sajd u l-akkwakultura [1], Wara li kkunsidrat ir-Regolament tal-Kummissjoni (KE) Nru 2814/2000 tal-21 ta' Diċembru 2000 li jippreskrivi regoli dettaljati għall-applikazzjoni tar-Regolament tal-Kunsill (KE) Nru 104/2000 dwar l-għoti ta' l-għajnuna li tinġieb 'il quddiem fuq ċerti prodotti tas-sajd [2], u b'mod partikolari l-Artikolu 5 tiegħu, Wara li kkunsidrat ir-Regolament tal-Kummissjoni (KE) Nru 939/2001 ta' l-14 ta' Mejju 2001 li jippreskrivi regoli dettaljati għall-applikazzjoni tar-Regolament tal-Kunsill (KE) Nru 104/2000 dwar l-għoti ta' l-għajnuna rata bażi fuq ċerti prodotti tas-sajd [3], u b'mod partikolari l-Artikolu 5 tiegħu, Billi: (1) Ir-Regolament (KE) Nru 104/2000 jipprovdi li tista' tingħata għajnuna fuq kwantitajiet ta' ċerti prodotti friski rtirati mis-suq u li jkunu pproċessati biex ikunu stabbilizzati u maħżuna jew li jkunu ppreservati. (2) L-iskop ta' dik l-għajnuna huwa li jingħata inċentiv xieraq lill-organizzazzjonijiet ta' produtturi biex jipproċessaw jew jippreservaw il-prodotti rtirati mis-suq sabiex tkun evitata l-qerda tagħhom. (3) Il-livell ta' għajnuna m'għandux ikun hekk li jiddisturba l-bilanċ tas-suq għall-prodotti msemmija jew li joħloq distorsjoni fil-kompetizzjoni. (4) Il-livell ta' l-għajnuna m'għandux jaqbeż l-ispejjeż tekniċi u finanzjarji marbuta ma' l-operazzjonijiet essenzali għall-istabbilizzazzjoni u ħżin irreġistrati fil-Komunità matul is-sena ta' sajd li tkun ġiet qabel is-sena msemmija. (5) Il-miżuri li hemm provvediment dwarhom f'dan ir-Regolament huma konformi ma' l-opinjoni tal-Kumitat ta' Ġestjoni għall-Prodotti tas-Sajd. ADOTTAT DAN IR-REGOLAMENT: Artikolu 1 Għas-sena ta' sajd 2004, l-ammonti ta' l-għajnuna li tinġieb 'il quddiem li jirreferi għalihom l-Artikolu 23 tar-Regolament (KE) Nru 104/2000 u l-ammonti ta' l-għajnuna rata bażi li jirreferi għalihom l-Artikolu 24(4) ta' dak ir-Regolament huma mniżżla fl-Anness ta' dan ir-Regolament. Artikolu 2 Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali ta' l-Unjoni Ewropea. Huwa għandu japplika mill-1 ta' Jannar 2004. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fl-4 ta' Marzu 2004. Għall-Kummissjoni Franz Fischler Membru tal-Kummissjoni [1] ĠU L 17, tal-21.1.2000, pġ. 22. [2] ĠU L 326, tat-22.12.2000, pġ. 34. [3] ĠU C 132, tal-15.5.2001, pġ. 10. -------------------------------------------------- ANNESS 1. Ammont ta' l-għajnuna li tinġieb 'il quddiem fuq il-prodotti elenkati fl-Anness I (A) u (B) u fuq il-lingwata (Solea spp.) elenkata fl-Anness I (C) tar-Regolament (KE) Nru 104/2000 Metodi ta' pproċessar elenkati fl-Artikolu 23 tar-Regolament (KE) Nru 104/2000 | Għajnuna (EUR/tunnellata metrika) | 1 | 2 | I.Iffriżar u ħżin ta' prodotti sħaħ, bl-imsaren imneħħija u bir-ras, jew prodotti mqatta' f'biċċiet —Sardin ta' l-ispeċi Sardina pilchardus | 330 | —Speċi oħra | 270 | II.Tqattigħ fetta, fetta, iffriżar u ħżin | 350 | III.Tmelliħ u/jew tnixxif u ħżin ta' prodotti sħaħ bl-imsaren imneħħija u bir-ras, jew mqatta' f'biċċiet jew prodotti mqatta' fetta fetta | 260 | IV.Immarinar u ħżin | 240 | 2. Ammont ta' l-għajnuna li tinġieb 'il quddiem fuq il-prodotti l-oħra elenkati fl-Anness I (C) tat-Regolament Nru 14/2000 Metodi ta' pproċessar u/jew preservazzjoni elenkati fl-Artikolu 23 tar-Regolament (KE) Nru 104/2000 | Prodotti | Għajnuna (EUR/tunnellata metrika) | 1 | 2 | 3 | I.Iffriżar u ħżin | Awwista tan-Norveġja (Nephrops norvegicus) | 300 | Dnub ta' l-awwista tan-Norveġja (Nephrops norvegicus) | 225 | II.Tneħħija tar-ras, iffriżar u ħżin | Awwista tan-Norveġja (Nephrops norvegicus) | 280 | III.Tisjir, iffriżar u ħżin | Awwista tan-Norveġja (Nephrops norvegicus) | 300 | Granċi jittieklu (Cancer pagurus) | 225 | IV.Pasturizzazzjoni u ħżin | Granċi jittieklu (Cancer pagurus) | 350 | V.Ħżin fi stat ħaj f'tankijiet u gaġeġ immobbli | Granċi jittieklu (Cancer pagurus) | 210 | 3. Ammont ta' l-għajnuna rata bażi fuq prodotti elenkati fl-Annesss IV tar-Regolament (KE) Nru 104/2000 Metodi ta' pproċessar | Għajnuna (EUR/tunnellata metrika) | 1 | 2 | I.Iffriżar u ħżin ta' prodotti sħaħ, bl-imsaren imneħħija u bir-ras, jew prodotti mqatta' f'biċċiet | 270 | II.Tqattigħ fetta,fetta, iffriżar u ħżin | 350 | --------------------------------------------------